stanford-oval/wikipedia huggingface dataset:
Valentin Gavrilov

| Mitalit | Mitalit | Mitalit |  |
| --- | --- | --- | --- |
|  Valentin Gavrilov vuonna 1968. |  Valentin Gavrilov vuonna 1968. |  Valentin Gavrilov vuonna 1968. |  |
Maa:   Neuvostoliitto
Miesten yleisurheilu
|  Olympialaiset  |  Olympialaiset  |  Olympialaiset  |  |
|  Pronssia | México 1968 | korkeushyppy |  |
| EM-kilpailut  | EM-kilpailut  | EM-kilpailut  |  |
|  Kultaa | Ateena 1969 | korkeushyppy |  |
| Sisäratojen EM-kilpailut  | Sisäratojen EM-kilpailut  | Sisäratojen EM-kilpailut  |  |
|  Kultaa | Belgrad 1969 | korkeushyppy |  |
|  Kultaa | Wien 1970 | korkeushyppy |  |
|  Hopeaa | Madrid 1968 | korkeushyppy |  |
| Universiadit  | Universiadit  | Universiadit  |  |
|  Pronssia | Moskova 1973 |  korkeushyppy |  |
Valentin Aleksandrovitš Gavrilov (ven. Валентин Александрович Гаврилов, 26. heinäkuuta 1946 Moskova, Neuvostoliitto – 23. joulukuuta 2003) oli neuvostoliittolainen korkeushyppääjä ja olympiamitalisti.
Gavrilov sijoittui Budapestin EM-kilpailuissa 1966 seitsemänneksi tuloksella 206 cm. Méxicon 1968 olympialaisissa hän saavutti pronssia ylittämällä 220 cm. Ateenan EM-kilpailuissa 1969 hän voitti kultaa tuloksella 217 cm; muut mitalistit Reijo Vähälä ja Erminio Azzaro ylittivät saman korkeuden. Helsingin EM-kilpailuissa 1971 Gavrilov sijoittui kymmenenneksi tuloksella 211 cm.
Sisäratojen EM-kilpailuissa Gavrilov saavutti hopeaa Madridissa 1968 tuloksella 217 cm sekä voitti kultaa Belgradissa 1969 tuloksella 217 cm ja Wienissä 1970 tuloksella 220 cm.
Konstantine Gamsakhurdia

Gamsakhurdian kotitalo Tbilisissä.
Konstantine Gamsakhurdia (georg. კონსტანტინე გამსახურდია, 15. toukokuuta (J: 3. toukokuuta) 1893 Abaša – 17. heinäkuuta 1975 Tbilisi) oli georgialainen kirjailija ja julkisuuden henkilö, jota pidetään yhdessä Mikheil Džavakhišvilin kanssa 1900-luvun vaikutusvaltaisimpana georgialaisena romaanikirjailijana. Gamsakhurdia sai koulutuksensa ja julkaisi ensimmäiset teoksensa Saksassa. Parhaissa töissään, kuten Didostatis mardžvena ja Davit Aghmašenebeli, hän yhdistääkin länsieurooppalaisia vaikutteita puhtaasti georgialaisiin teemoihin. Hän suhtautui neuvostovaltaan vihamielisesti, mutta kuului silti niihin harvoihin johtaviin georgialaisiin kirjailijoihin, jotka selvisivät Stalinin kauden sorrosta, vaikka hänet pidätettiinkin useita kertoja ja karkotettiin Vienanmerelle. Hänen teostensa huomattava piirre on henkilöhahmojen oivaltava psykologinen kuvailu. Lisäksi Gamsakhurdia toi georgian kieleen uutta hienovaraisuutta imitoimalla arkaaista kieltä, luodakseen vaikutelman vanhasta tekstistä.
Konstantine Gamsakhurdian pojasta Zviadista tuli huomattava neuvostokauden toisinajattelija, joka valittiin Georgian ensimmäiseksi presidentiksi vuonna 1991. Hänen uransa ja elämänsä päättyivät kuitenkin sisällissodassa vuonna 1993.
Nuoruus ja ura

Gamsakhurdia syntyi alhaisaateliseen mingreliperheeseen Abašan kaupungissa länsigeorgialaisessa Mingrelian provinssissa, joka kuului silloin Venäjän keisarikuntaan. Hän kävi koulua Kutaisin lukiossa ja opiskeli sen jälkeen Pietarissa, jossa hän riiteli Nikolai Marrin kanssa. Hän vietti lähes koko ensimmäisen maailmansodan Saksassa, Ranskassa ja Sveitsissä ja valmistui tohtoriksi Berliinin yliopistosta vuonna 1918. Venäjän alamaisena hänet vangittiin lyhyeksi aikaa Baijerin Traunsteiniin, jonne Thomas Mann lähetti hänelle suklaata. Gamsakhurdia julkaisi ensimmäiset runonsa ja novellinsa 1910-luvulla, jolloin häneen vaikuttivat saksalainen ekspressionismi ja ranskalainen post-symbolistinen kirjallisuus. Oleskellessaan Saksassa hän kirjoitti säännöllisesti saksalaiselle lehdistölle Georgiasta ja Kaukasuksen alueesta. Hän osallistui myös Georgian vapautuskomitean organisoimiseen. Kun Georgiasta oli tullut  itsenäinen Georgian demokraattinen tasavalta vuonna 1918, hänestä tuli tasavallan attasea maan Saksan-suurlähetystöön, jossa hän hoiti georgialaisten maailmansodan veteraanien palauttamista kotimaahan ja georgialaisten opiskelijoiden pääsyä saksalaisiin yliopistoihin.
Gamsakhurdia suhtautui vihamielisesti bolševikkien vallankaappaukseen Georgiassa vuonna 1921. Hän toimitti Tbilisissä toimivia kirjallisuuslehtiä ja johti lyhyen aikaa kirjailijoiden "akateemista ryhmää", joka piti taiteen arvoja poliittista korrektiutta tärkeämpinä. Gamsakhurdia julkaisi kirjoituksiaan kasvavaa ideologista painetta uhmaten ja johti rauhanomaista mielenosoitusta Georgian Neuvostoliittoon liittämisen vuosipäivänä vuonna 1922. Vuonna 1925 Gamsakhurdia julkaisi ensimmäisen ja yhden vaikuttavimmista romaaneistaan, Dionisos ghimili (georg. დიონისოს ღიმილი, "Dionysoksen hymy"), jonka kirjoittaminen oli kestänyt kahdeksan vuotta. Romaani kertoo nuoresta Pariisissa asuvasta georgialaisesta intellektuellista, joka on ajautunut erilleen synnyinmaansa yhteiskunnasta ja jäänyt muukalaiseksi ihanoimassaan kaupungissa. Romaani oli Gamsakhurdian muiden alkukauden teosten tavoin osittain "dekadentti" eikä miellyttänyt neuvostoideologeja, jotka epäilivät häntä tyytymättömyyden synnyttämisestä.
Aiheesta muualla

Simon Kiladzen valokuva Gamsakhurdiasta
| Auktoriteettitunnisteet  |
| --- | --- |
Kansainväliset:  FAST  ISNI  VIAF  WorldCat 
Kansalliset:  Norja  Saksa  Israel  Yhdysvallat  Tšekki  Alankomaat 
Tieteilijät:  CiNii 
Henkilöt:  Deutsche Biographie 
Muut:  Europeana  IdRef
Gbanin kieli

Gban on Norsunluurannikon keskiosassa asuvien gbanien puhuma mandelainen kieli. Sen puhujamääräksi on arvioitu 55 000 henkeä.
Gbania puhutaan Gôhin alueen Oumén departementissa. Se kuuluu mandekielten kaakkoishaaran eteläryhmään. Monet gbanit osaavat myös ranskaa tai djulaa. Gbaniksi on julkaistu muutamia uskonnollisia kirjasia latinalaisella kirjaimistolla.
Gavar

| Gavar (Գավառ) |
| --- | --- |

 Gavar
 Koordinaatit: 40.3548°N, 45.1251°E 
Valtio:  Armenia
Maakunta:  Geghark'unik'
Perustettu:  1830
Kaupungiksi:  1850
Väkiluku (2011)  (de jure):  20 765
Aikavyöhyke:  UTC+4
Suuntanumero(t):  (+374) 264
Infobox OKVirheellinen NIMI-arvo: 
Gavar (arm. Գավառ) on Armenian itäosassa sijaitsevan Geghark'unik'in maakunnan keskuskaupunki, noin 8 kilometriä Sevanjärvestä länteen. Vuoden 2011 väestönlaskennan aikaan kaupungin asukasluku oli 20 765; selvästi vähemmän kuin vuosikymmen aiemmin (26 621 vuonna 2001).
Gavar sijaitsee linnuntietä noin 56 kilometriä Armenian pääkaupunki Jerevanista itäkoilliseen, mutta maanteitse pääkaupungista on kaupunkiin 98 kilometriä.
Gavarin kantakaupunkia.
Airavankin (Hairavank) luostari (800-luvulta) Gavarin itäpuolella, Sevanjärven äärellä.
Hatsaratin luostari.
Hatsaratin luostarin seinälaatat ovat täynnä satoja vuosia vanhoja kaiverruksia.
Jumalanäidin katedraali Gavarin keskusta-alueella.
Lähiöaluetta.
Aiheesta muualla

Kuvia tai muita tiedostoja aiheesta Gavar Wikimedia Commonsissa
Gavar state university (Arkistoitu – Internet Archive) (englanniksi) (gsu.am)
Gavariin keskittynyt sivusto (englanniksi) (kyavar.com)
Geghark'unik'in maakunnan viralliset sivut (Arkistoitu – Internet Archive) (armeniaksi) (gegharkunik.gov.am)
Pablo García

| 0 | 1 | 2 |
| --- | --- | --- |

Henkilötiedot
Koko nimi: Pablo Gabriel García Pérez
Syntymäaika: 11. toukokuuta 1977 (ikä 47)
Syntymäpaikka: Pando, Uruguay
Pelipaikka: puolustava keskikenttäpelaaja
Pituus: 186 cm
Seura
Seura: PAOK
Pelinumero: 5
Seurat
| Vuodet | Seura | O (M) |
| 1995–1997 1997–2000 1998 2000–2001 2001–2002 2002–2005 2005–2006 2006–2007 2007–2008 2008– | Montevideo Wanderers Atlético Madrid B → Peñarol (laina) Milan → Venezia (laina) Osasuna Real Madrid → Celta Vigo (laina) → Real Murcia (laina) PAOK | 35 (1) 38 (3) 9 (0) 5 (0) 14 (0) 78 (6) 22 (0) 14 (0) 21 (0) 0 (0) |
Maajoukkue
| 1997–2007 | Uruguay | 63 (2) |
 Seurajoukkueuran tilastot kattavat vain kansalliset sarjat, päivitetty 5. elokuuta 2008.
Pablo Gabriel García Pérez (s. 11. toukokuuta 1977 Pando, Uruguay) on uruguaylainen jalkapalloilija, pelipaikaltaan puolustava keskikenttäpelaaja. Hän edustaa kreikkalaista Paokia. Hänellä on myös Espanjan kansalaisuus.
Ura

Kotimaassaan García on edustanut Montevideo Wanderersia ja Peñarolia. Hän siirtyi vuonna 1997 Espanjaan Atlético Madridin organisaatioon, jossa hän vietti kolme kautta pelaten seuran B-joukkueessa maan toiseksi korkeimmalla sarjatasolla Segunda Divisiónissa. Atléticosta hän siirtyi kahdeksi kaudeksi Italiaan, jossa hän edusti Milania ja lainasopimuksella Veneziaa. Vuonna 2002 García palasi takaisin Espanjaan Osasunan joukkueeseen.
Kolmen Osasunassa pelaamansa kauden aikana García sai maineen taistelevana ja uhrautuvana puolustavana keskikenttäpelaajana. Varjopuolena hän oli koko sarjan eniten varoitettu pelaaja kaudella 2004–2005. Hyvät otteet herättivät kuitenkin Real Madridin kiinnostuksen ja seura hankki hänet riveihinsä kesällä 2005 samaan aikaan maanmiehensä Carlos Diogon kanssa. Real Madridissa García onnistui syrjäyttämään tanskalaisen Thomas Gravesenin pelipaikallaan, mutta hänellä oli ajoittain vaikeuksia päästä oikeaan pelirytmiin mihin myös pienet loukkaantumiset vaikuttivat. Kauden 2005–2006 aikana hän esiintyi 22 Espanjan pääsarjan ja neljässä Mestarien liigan ottelussa.
García ei kuulunut enää Real Madridin kesällä 2006 palkkaaman uuden valmentajan Fabio Capellon suunnitelmiin, joten kaudeksi 2006–2007 hänet lainattiin Celta Vigoon. Kausi sujui mollivoittoisesti sekä Garcíalta että koko joukkueelta, sillä García pelasi loukkaantumisten vuoksi vain 14 ottelussa ja Celta putosi kauden päätteeksi sarjaporrasta alemmaksi Segunda Divisióniin. Kesällä 2007 García lainattiin puolestaan juuri Segundasta Primeraan nousseeseen Real Murciaan. Kausi oli kuin toisinto edellisestä: uudesta loukkaantumisesta johtuen otteluita kertyi vain 21 ja Murcia putosi Celtan tapaan Segundaan.
Real Madrid ja García purkivat heinäkuussa 2008 sopimuksensa, jota olisi ollut vielä vuosi jäljellä. Kuun lopulla García teki kaksivuotisen sopimuksen kreikkalaisen Paokin kanssa.
Ura > Maajoukkue

Uruguayn maajoukkueessa García pelasi vuosina 1997–2007, ja hän toimi myös joukkueen kapteenina. Hän edusti maataan vuoden 1997 maanosaliittojen cupissa, vuosien 1999 ja 2007 Etelä-Amerikan-mestaruuskilpailuissa sekä vuoden 2002 maailmanmestaruuskilpailuissa. García päätti maajoukkueuransa loukkaantumisten vuoksi loppuvuodesta 2007.
Junioritasolla García kuului alle 20-vuotiaiden MM-hopeaa voittaneeseen joukkueeseen vuonna 1997.
Aiheesta muualla

Pablo García Football Database -sivustolla (englanniksi)
Uruguayn joukkue – Jalkapallon MM-kilpailut 2002
1 Carini |
2 Méndez |
3 Lembo |
4 Montero |
5 García |
6 Rodríguez |
7 Guigou |
8 Varela |
9 Silva |
10 O'Neill |
11 Magallanes |
12 Munúa |
13 Abreu |
14 Sorondo |
15 Olivera |
16 Romero |
17 Regueiro |
18 Morales |
19 Bizera |
20 Recoba |
21 Forlán |
22 de los Santos |
23 Elduayen |
valmentaja Púa
FS Gauloise (1865)

| Gauloise |
| --- | --- |


Aluksen vaiheet
Rakentaja:  Arsenal de Brest
Kölinlasku:  21. tammikuuta 1861
Laskettu vesille:  26. huhtikuuta 1865
Palveluskäyttöön:  12. huhtikuuta 1867
Poistui palveluskäytöstä:  1883
Tekniset tiedot
Uppouma:  5 900-6 000 t
Pituus:  80,72 m
Leveys:  17 m
Syväys:  7,7-8,4 m
Koneteho:  3 050-3 600 ihp
Nopeus:  13-14,5 solmua
Miehistöä:  579-594
Aseistus
Aseistus:  30 × 164 mm Mle1858-60 BL -tykkiä
Gauloise oli Ranskan laivaston vuonna 1865 vesillelaskettu Provence-luokan panssarifregatti.
Valmistus

Alus tilattiin Brestin laivastontelakalta ja sen köli laskettiin 21. tammikuuta 1861. Alus laskettiin vesille 26. huhtikuuta 1865 ja se otettiin palvelukseen 12. huhtikuuta 1867.
Palvelus

Saksan–Ranskan sodassa alus oli Ranskan Itämeren laivastossa amiraali Dieudonnén lippulaivana.
Alus poistettiin Cherbourgissa alusluettelosta 23. lokakuuta 1883 lahonneena ja se romutettiin vuosina 1884-1886.
FS Gaulois (1896)

| Gaulois |
| --- | --- |
 Saint Louis

Aluksen vaiheet
Rakentaja:  Arsenal de Brest
Kölinlasku:  6. tammikuuta 1896
Laskettu vesille:  6. lokakuuta 1896
Palveluskäyttöön:  23. lokakuuta 1899
Loppuvaihe:  upotettu 27. joulukuuta 1916
Tekniset tiedot
Uppouma:  10 361 t (normaali) 11 325 t (kuormattu)
Pituus:  117,7 m
Leveys:  20,26 m
Syväys:  8,4 m
Koneteho:  14 220 hv
Nopeus:  18 solmua
Miehistöä:  668 726 (lippulaivana)
Aseistus
Aseistus:  4 × 305 mm Mle 1893 -tykkiä 10 × 138 mm Mle 1893 -tykkiä 8 × 100 mm Mle 1893 -tykkiä 20 × 47 mm Mle 1885 Hotchkiss -tykkiä 4 × 450 mm torpedoputkea
FS Gaulois oli Ranskan laivaston vuonna 1896 vesillelaskettu Charlemagne-luokan taistelulaiva.
Valmistus

Alus tilattiin Brestin laivastontelakalta ja sen köli laskettiin 6. tammikuuta 1896. Alus laskettiin vesille 6. lokakuuta 1896 ja se otettiin palvelukseen 23. lokakuuta 1899.
Palvelus

Alus upposi Saksan keisarikunnan laivaston sukellusveneen SM UB-47 torpedoimana 27. joulukuuta 1916.
Eric Geboers

Eric Geboers (5. elokuuta 1962 – 6. toukokuuta 2018) oli belgialainen motocrosskuljettaja. Hän voitti ensimmäisenä kuljettajana motocrossin maailmanmestaruuden kaikissa kolmessa luokassa. Hän oli mestari 125-kuutioisissa vuosina 1982 ja 1983, 250-kuutioisissa vuonna 1987 sekä 500-kuutioisten luokassa vuosina 1988 ja 1990.
Geboers hukkui toukokuussa 2018 yrittäessään pelastaa koiraansa vedestä.
Ganges

| Ganges |
| --- | --- |
 Ganges Varanasissa
Alkulähde:  Gangotri-jäätikkö, Himalaja  30°59′N, 78°55′E
Laskupaikka:  Gangesin suisto, Bengalinlahti  25°13′N, 89°42′E
Maat:  Intia ja Bangladesh
Pituus:  2 510 km
Alkulähteen korkeus:  7 100 m
Virtaama:  14 270 m³/s
Valuma-alue:  907 000 km²
 Gangesin (kellertävä taustaväri), Brahmaputran (violetti) ja Meghnan (vihertävä) valuma-alueet tärkeimpine sivujokineen
Ganges Haridwarissa
Ganges (sanskritiksi गङ्गा, Gaṅgā, hindiksi गंगा, Gaṃgā, urduksi ‏گنگا‎, Ganga, bengaliksi গঙ্গা, Gônga, Intiassa engl. Ganga) on suuri joki, jonka pääuoma virtaa Intiassa ja Bangladeshissa, sivujoet myös Kiinassa ja Nepalissa. Se on 2 510 kilometriä pitkä. Joki saa alkunsa Himalajalta, Gangotrijäätikön sulamisvesistä. Alakanandajoen yhdyttyä siihen se virtaa Pohjois-Intian tasangoille. Bangladeshissa Ganges ja Brahmaputra yhdistyvät muodostaen yhden maailman suurimmista suistoalueista ennen laskemistaan Bengalinlahteen.
Indus- ja Gangesjoen alue on hedelmällistä Indo-Gangesin tasankoa.
Maantiede

Gangesin tasanko on pääosin erittäin hedelmällistä maata, mikä on luonut jo varhain edellytykset kaupungistumiselle ja väestönkasvulle. Nykyään noin kymmenen prosenttia maailman ihmisistä on riippuvaisia Gangesin vedestä. Ganges on kuitenkin pahoin saastunut, ja juoma- ja kasteluveden saaminen on haastavaa. Alue on myös herkkä luonnonkatastrofeille. Metsien hakkuun takia monsuunisateet aiheuttavat usein tuhoisia tulvia, kuten heinä-elokuussa 2007. Pahiten tulvat koettelevat Gangesin-Brahmaputran laajaa (83 000 km²) suistoaluetta. Myös trooppiset hirmumyrskyt saavat aikaan valtavia tuhoja osuessaan alueelle, kuten vuonna 1991, jolloin arviolta 138 000 ihmistä kuoli myrskyn seurauksena.
Kasvillisuus ja eläimistö

Joen yläjuoksulla vuoristossa on 3 600 metristä alaspäin vuoristometsää. Gangesin laaksoon tultaessa metsät vähenevät raivattujen riisipeltojen tieltä. Gangesjoen suistossa Bengalinlahden rannikolla on tiheitä mangrovemetsiä, joissa elää muun muassa bengalintiikeri eli intiantiikeri. Joessa esiintyy kahta jokivalaslajia, krokotiilejä ja gaviaaleja, joita ei tavata missään muualla.
Uskonnollinen merkitys

Ganges on hinduille pyhä joki. Sen uskotaan tulevan taivaasta ja voivan siten pestä pois synnit, jos siinä kylpee. Merkittävin pyhiinvaelluskohde on Shivan pyhä kaupunki Varanasi (ent. Benares), jonne tullaan erityisesti viimeiselle pyhiinvaellukselle ennen kuolemaa, sillä Varanasissa kuolemisen katsotaan olevan oikotie taivaaseen. Samasta syystä monet haluavat tuhkansa ripoteltavan jokeen.
Aiheesta muualla

Kuvia tai muita tiedostoja aiheesta Ganges Wikimedia Commonsissa
Game of Thrones (1. tuotantokausi)

| Game of Thrones (1>  tuotantokausi) |
| --- | --- |
 

 
Alkuperämaa:   Yhdysvallat
Esittäminen
Verkko:   HBO  Canal+  Yle TV2
Ensimmäinen esitys:   2011-04-1717. huhtikuuta 2011  2011-05-044. toukokuuta 2011 (Canal+)  2012-01-1212. tammikuuta 2012
Viimeinen esitys:   2011-06-1919. kesäkuuta 2011  2011-07-1515. heinäkuuta 2011 (Canal+)  2012-03-1515. maaliskuuta 2012
Esitysten määrä:  10
DVD- ja Blu-ray-julkaisu
 Yhdysvallat:  2012-03-066. maaliskuuta 2012
 Eurooppa:  2012-03-077. maaliskuuta 2012
Kaudet
 Seuraava → 2. tuotantokausi
 Luettelo televisiosarjan Game of Thrones jaksoista
Yhdysvaltalaisen televisiosarjan Game of Thronesin ensimmäinen tuotantokausi alkoi Yhdysvalloissa HBO-kanavalla 17. huhtikuuta 2011 ja päättyi 19. kesäkuuta. Suomessa Canal+ esitti tuotantokauden touko–kesäkuussa 2011. Yle TV2 alkoi esittää sitä 12. tammikuuta 2012. Kausi sisältää kymmenen 60 minuutin pituista jaksoa.
Kausi julkaistiin DVD:nä ja Blu-rayna 7. maaliskuuta 2012 Suomessa ja 6. maaliskuuta 2012 Yhdysvalloissa.
Sarjan ensimmäinen tuotantokausi seuraa tarkasti lähdemateriaalia, Valtaistuinpeli-romaania (1996), ja on juoneltaan suoraviivainen. Kaudella on pääasiassa henkilövetoista draamaa, ja toimintakohtauksia on seuraavia kausia vähemmän.
Näyttelijät

Ensimmäinen tuotantokausi käsittää 19 pääroolia: Sean Bean esittää Eddard ”Ned” Starkia, Talvivaaran lordia. Michelle Fairley esittää hänen vaimoaan Catelyn Starkia (o.s. Tully). Heillä on viisi lasta: Robb (Richard Madden), Sansa (Sophie Turner), Arya (Maisie Williams), Bran (Isaac Hempstead-Wright) ja Rickon (Art Parkinson). Kit Harington näyttelee Nedin äpäräpoikaa Jon Nietosta, ja Alfie Allen lordi Starkin suojattia Theon Greyjoyta. Kuningas Robert Baratheonin roolia esittää Mark Addy ja hänen vaimoaan Cersei Lannisteria näyttelee Lena Headey. Cersein kahta veljeä Jaime ja Tyrion Lannisteria esittävät Nikolaj Coster-Waldau ja Peter Dinklage. Cersein vanhinta poikaa Joffrey Baratheonia esittää Jack Gleeson ja tämän henkivartijaa, Sandor Gleganea, Rory McCann. Aidan Gillen näyttelee Petyr ”Pikkusormi” Baelishia, joka on yksi kuningas Robertin neuvonantajista. Meren takana elävät maanpaossa Targaryenin sisarukset Viserys (Harry Lloyd) ja Daenerys (Emilia Clarke). Viserys on naittanut siskonsa dothrakipäällikkö Khal Drogolle (Jason Momoa) saadakseen Drogon lupaaman armeijan. Iain Glen näyttelee Jorah Mormontia, Westerosista karkotettua miestä, joka on vannonut suojelevansa sisaruksia.
Sarjassa on myös lukuisia sivurooleja: Charles Dance esittää Tywin Lannisteria, joka on Jaimen, Cersein ja Tyrionin isä, ja Casterlykallion valtias. Julian Glover esittää vanhaa suurmestari Pycellea, joka kuuluu kuninkaanneuvostoon; hänen kollegaansa eunukki lordi Varysta näyttelee Conleth Hill. Gethin Anthony esittää kuningas Robertin veljeä Renly Baratheonia. Ian McElhinney esittää Barristan Selmyä, kunniallista ritaria, joka on kuningas Robertin palveluksessa. Donald Sumpter näyttelee mestari Luwinia, joka on Talvivaarassa Starkin palveluksessa. Ron Donachie näyttelee Rodrik Casselia, joka kouluttaa Talvivaaran miehiä taistelussa. Susan Brown esittää Septa Mondanea, joka toimii Sansan ja Aryan opettajana. James Cosmo esittää Yövartion ylikomentajaa Jeor Mormontia ja Francis Magee Yövartion rekrytoijaa Yorenia. John Bradley näyttelee Samwell Tarlya, lihavaa ja avutonta Yövartion miestä, josta tulee Jonin hyvä ystävä. Jerome Flynn näyttelee Bronnia, miestä joka vapauttaa Tyrionin Lisa Arrynin hallusta ja alkaa matkata hänen kanssaan.
Tuotanto

Ensimmäisen tuotantokauden budjetti oli 54 miljoonaa dollaria, ja sen lisäksi kahteen kertaan kuvattuun ”Talvi on tulossa” -pilottijaksoon käytettiin yhteensä 20 miljoonaa. Budjetti ei riittänyt kaikkeen käsikirjoitettuun, erityisesti taistelukohtauksiin. Esimerkiksi Vihreän jokihaaran taistelua ja Kuiskemetsän taistelua ei pystytty kuvaamaan. Koko televisiosarjan juonen kannalta merkittävän viiden kuninkaan sodan ensivaiheet esitetään lopulta hieman epäselvästi ja pääasiassa viittauksina. George R. R. Martin, jonka lähdemateriaaliin televisiosarja perustuu, on kertonut budjettipulan vaikuttaneen huomattavasti myös kohtaukseen, jossa kuningas Robert Baratheon lähtee metsästämään veljensä Renlyn kanssa. Martinin mukaan kuningas ”patikoi metsässä mukanaan kolme ystäväänsä”, sen sijaan, että kohtauksessa olisi esitetty satojen miesten ja useiden koirien kokoinen metsästysseurue.
Kauden jaksot kuvattiin vaihtelevassa järjestyksessä, mikä on epätavallista televisiosarjalle ja muistuttaa enemmän elokuvatuotantoa. Kuvauksia vaikeutti Pohjois-Irlannin voimakkaasti vaihtelevat sääolosuhteet, ja käsikirjoitusta jouduttiin toisinaan muokkaamaan vielä kuvauspäivänä. Lisäksi Maltalla myrsky aiheutti kuvauspaikoille tuhoa. Budjetin, sään ja kiireen vuoksi käsikirjoituksesta karsittiin useita sivuja. Karsittuja kohtauksia oli hankala korvata myöhemmin, kun kaikki näyttelijät ja kuvauspaikat eivät enää olleet käytettävissä. Koska moni jakso uhkasi jäädä liian lyhyeksi, mukaan kirjoitettiin kahden hahmon välisiä pitkähköjä keskusteluja, jotka oli helppo kuvata. Käsikirjoittaja Bryan Cogmanin mukaan tilanteesta oli lopulta hyötyä: vaikka intiimit, hahmovetoiset kohtaukset eivät vieneet kerrontaa eteenpäin, ne toivat sarjaan monipuolisuutta. Pituusongelman vuoksi lisättyjä kohtauksia, joita ohjaaja Alan Taylor on kutsunut myös ”viime hetken sähellyksiksi”, ovat muun muassa Tywin Lannisterin ensiesiintyminen sekä lordi Varysin ja Petyr Baelishin keskustelu Punalinnan suuressa salissa.
Vastaanotto

Sarjaa odotettiin erittäin paljon, ja monet kriitikot listasivat sen vuoden 2011 innolla odotettavien televisiosarjojen joukkoon. Monet kehuivat sarjaa sen hyvästä toteutuksesta, monipuolisista hahmoista ja varsinkin lapsinäyttelijöiden työpanoksesta. The Hollywood Report sanoi sarjan kovan odotuksen olleen sen arvoista, ja New York Post kertoi näyttelyn ja ällistyttävien lavasteiden olevan henkeäsalpaavia. Näyttelijöistä eniten kehuttiin Peter Dinklagea, joka voitti Emmy-palkinnon Tyrion Lannisterin roolista.
Yhdysvalloissa ensimmäinen jakso sai 2,2 miljoonaa katsojaa. Viimeinen jakso esitettiin 19. kesäkuuta 2011 ja sen katsoi vähän yli 3 miljoonaa katsojaa. Keskimääräinen katsojaluku ensimmäisellä kaudella oli 2,5 miljoonaa.
| 0 | 1 | 2 | 3 | 4 | 5 | 6 | 7 | 8 | 9 | 10 |
| --- | --- | --- | --- | --- | --- | --- | --- | --- | --- | --- |
|  | Jakso 1 | Jakso 2 | Jakso 3 | Jakso 4 | Jakso 5 | Jakso 6 | Jakso 7 | Jakso 8 | Jakso 9 | Jakso 10 |
| Kausi 1 | 2,22 | 2,20 | 2,44 | 2,45 | 2,58 | 2,44 | 2,40 | 2,72 | 2,66 | 3,04 |
| Kausi 2 | 3,86 | 3,76 | 3,77 | 3,65 | 3,90 | 3,88 | 3,69 | 3,86 | 3,38 | 4,20 |
| Kausi 3 | 4,37 | 4,27 | 4,72 | 4,87 | 5,35 | 5,50 | 4,84 | 5,13 | 5,22 | 5,39 |
| Kausi 4 | 6,64 | 6,31 | 6,59 | 6,95 | 7,16 | 6,40 | 7,20 | 7,17 | 6,95 | 7,10 |
| Kausi 5 | 8,00 | 6,81 | 6,71 | 6,82 | 6,56 | 6,24 | 5,40 | 7,01 | 7,14 | 8,11 |
| Kausi 6 | 7,94 | 7,29 | 7,28 | 7,82 | 7,89 | 6,71 | 7,80 | 7,60 | 7,66 | 8,89 |
| Kausi 7 | 10,11 | 9,27 | 9,25 | 10,17 | 10,72 | 10,24 | 12,10 | — | — | — |
| Kausi 8 | 11,76 | 10,29 | 12,02 | 11,80 | 12,48 | 13,61 | — | — | — | — |